ભાવનગર શહેરના જાણીતા બિઝનેસમેન કૌશિક શાહની લાશ જામનગર હાઈવે પર મળી ખબર મળી રહી છે કે તેઓ દ્રારકા ક્રિષ્ના ઈન્ટરનેશનલ સ્કૂલમાં કોન્ફરન્સ અટેન્ડ કરવા માટે તેની પત્ની રીયા શાહ સાથે જઈ રહયાં હતા, હાલ ઘટના સ્થળે માત્ર કૌશિક શાહની લાશ મળી છે અને તેમની પત્ની લાપતા છે. પોલીસ તપાસ કરી રહી છે અને ખૂનીને પકડવા ચક્રો ગતિમાન કર્યા છે. જાનકી પટેલ કેમેરામેન રાજ સાથે ટીવી નાઈન ગુજરાત. જામનગરના એસ.પી ખુરાના ન્યૂઝ ચેનલ જોઈ રહયા હતા અને તે અનુમાન લગાવતાં હતા કે જરૂર હજુ શહેરમાં કોઈ બીજી ઘટના ઘટશે. તેમણે તરત ઘટના સ્થળે પહોંચવા માટે ડ્રાઇવરને ગાડી કાઢવા માટે કહયું. પોલીસ ઘટનાસ્થળે તપાસ કરી રહી હતી બી ડિવિઝન પોલીસ મથકના પીએસઆઈ પાટીલ ઝીણી નજરે બારીકાઈથી બધુ જોઈ રહયા છે, જો કોઈ સબુત મળી જાય. સાંભળ કે.કે તે ફોરેન્સિક ટીમને ફોન કર્યો કે નહિ. હા સર સબ-ઈન્સ્પેકટર કે.કે ગોહિલ બોલ્યો હમણા પહોંચતી જ હશે. પાટીલે દુરથી એસ.પી ખુરાનાની ગાડીને આવતી જોઈને તે સતર્ક થઈ તપાસમાં લાગી ગયો. ગાડી ઉભી રહી તરત ખુરાના ઝપાટાભર નીચે ઉતર્યો અને સીધો પાટીલ પાસે ગયો. સલામ સર, ટટ્ટાર ઉભા રહી પાટીલ બોલ્યો. કાંઈ સુરાગ મળ્યો, ના સર હજી કાંઈ નથી મળ્યું, ફોરેન્સિક ટીમ હમણાં આવતી હશે. ઓકે તપાસ ઝડપથી અને સાવધાની પૂર્વક કરજો તથા કોઈપણ જગ્યાએ શંકમદ વ્યક્તિ નજરે ચડે તો તરત પકડી લેજો એવુ કહીને ખુરાના ત્યાંથી નીકળી ગયો. ફોરેન્સિક ટીમ આવી ચૂકી હતી અને તેમણે તપાસ આરંભી દીધી. થોડી વખત તપાસ કર્યાં પછી ઘણીબધી ગાડીના ટાયરના નિશાન અને રસ્તા પર પડેલા લોહીના સેમ્પલ ઉઠાવ્યા અને તપાસ પુરી કરી. પાટીલ ટીમના સીનીયર કેયુર જાદવ પાસે ગયો. શું કંઈ પુરાવો મળ્યો? ના સર માત્ર ગાડીઓના ટાયરના નિશાન અને લોહી સિવાય ખાસ કંઈ મળ્યું નથી. ઓકે લાશને પોસ્ટમોર્ટમ માટે મોકલી દયો.